
Urme preistorice din neolitic, eneolitic, trazitie spre bronz, epoca 
bronzului, dar si epoca medievala timpurie (sec. X — XIII) si epoca 
medievala (sec. XIII — XVIII) se regăsesc in situl arheologic de la 
Nanov, punct „Vistireasa 2” (jud. Teleorman). Punctul de la 
„Vistireasa 2”, identificat în anul 2002, se află pe teritoriul comunei 
Nanov (jud. 'Teleorman), pe malul stâng al pârâului Vistireasa, un 
afluent al râului Vedea. Iniţial, aici au fost identificate în malul 
pârâului şi în gropile de împrumut din zonă, fragmente ceramice din 
neolitic (cultura Boian), din epoca bronzului (cultura Tei) şi din evul 
mediu timpuriu (cultura Dridu). În urma unor cercetări de suprafaţă, 
întreprinse la începutul lunii octombrie 2009, s-a constatat faptul că 
vechile gropi de împrumut au fost mult lărgite şi au fost excavate 
altele noi. În urma acestei acţiuni distructive a fost afectat un complex 
arheologic Boian-Giulesti, fapt ce a determinat efectuarea unei 
cercetări arheologice preventive.Scopul principal a fost acela de a 
salva complexul identificat şi de a evalua situaţia arheologică 
existentă în acel punct. S-a procedat la o taluzare a profilului de E al 
gropii de împrumut, pe o lungime de 4 m, o lăţime de maxim 1,50 m 
si o adâncime de cca. 1,60 m. Caseta rezultată, de formă relativ 
triunghiulară, a fost denumită conventional ,,C.1”.Situatia stratigraficä 
înregistrată a fost următoarea: nivel I (0 -0,20 m), sol cenusiu-gälbui, 
cu bioperturbati (nivel vegetal); nivel II (-0,20 -0,40 m), sol cenusiu- 
gälbui, mediu compactat, cu putine materiale arheologice; nivel III (- 
0,40 -0,50 m), sol negru, cu aspect mälos, foarte compact, cvasisteril 
din punct de vedere arheologic (nivel de inundatie); nivel IV (-0,50 - 
0,80 m), sol cenusiu-gälbui, puternic compactat, cu relativ putine 


resturi arheologice (neolitice); nivel V (-0,80 -1,25/1,45 m), sol 
cenuşiu-gălbui, puternic compactat, bogat în resturi arheologice 
neolitice (umplutură groapă Boian); nivel VI, sol galben, nisipos, steril 
din punct de vedere arheologic. În ceea ce priveşte complexul 
arheologic cercetat, s-a constatat că partea de V a fost distrusă în urma 
excavărilor ocazionale. Axa N - S a gropii, aşa cum a reiesit din 
profilul taluzat, a avut o lungime de cca. 3 m. În partea de S a acesteia 
a fost evidenţiată o alveolare cu o lungime de cca. 1,50 m si o 
adâncime de max. -1,45 m faţă de nivelul actual de călcare. O altă 
alveolare a existat în partea de NV a gropii, cu o lungime de cca. 1,60 
m şi o adâncime de max. -1,20 m fata de nivelul actual de 
călcare.Dintre materialele arheologice descoperite menționăm: 
fragmente ceramice, unelte de silex, fragmente de chirpici ars şi 
plăcuțe de vatră.Se remarcă un grad mare de fragmentare al ceramicii. 
Chiar dacă au existat fragmente de vase ce au putut fi parțial întregite, 
nu au putut fi reconstituite profile complete. Ca forme au fost 
identificate: cupe, pahare, castroane (semisferice, carenate si cu umăr), 
vase tronconice de mari dimensiuni, vase cu pereți arcuiti si buza 
rotunjită. Pasta din care au fost modelate, cu nuanțe de cărămiziu, 
caramiziu-galbui, cärämiziu-cenusiu, cenusiu si negru-cenusiu, este 
preponderent grosierä si contine ca degresanti pleava si nisipul. Existä 
si o categorie ceramicä finä, de culoare cenusie, carämiziu-gälbuie sau 
cärämizie, ce contine doar nisip folosit ca degresant.In ceea ce 
priveste decorul sunt documentate excizia, canelura, barbotina si 
aplicatiile plastice. Decorul excizat este alcätuit din meandre, benzi, 
triunghiuri excizate si suprafete excizate incrustate, de regula, cu pasta 
alba, ce alterneaza cu suprafete crutate. Specific este si decorul 
compus din triunghiuri (,,dinti de lup”), dispuse succesiv de-a lungul 
buzei, sau cel supranumit „tablä de sah”. Se remarcä o modalitate de 
realizare a decorului excizat si anume ,,crestarea” de-o parte si de alta 
a benzilor crutate, aspect ce aminteste de decorul ceramicii excizate de 
tip Vädastra. Decorul canelat, intälnit mai ales la pahare si cupe, este 
asociat uneori cu alveole pe buzä, sau pe diametrul maxim. Canelurile 

sunt dispuse In linii paralele, orizontale, de regulä pe partea superioarä 
a vasului si mai rar din linii oblice asociate cu spirale, dispuse pe 
corpul vasului. Decorul barbotinat este asociat sau nu cu siruri de 
alveole dispuse sub buza vasului, iar decorul plastic este reprezentat 
de bräurile alveolate sau proeminente de formä neregulatä.Uneltele de 
piaträ sunt reprezentate aproape in exclusivitate de piese de silex 
(lame, segmente de lamä, lame de secerä, räzuitoare). Din galeti de räu 
au fost confectionate douä unelte folosite, cel mai probabil, ca 
frecätoare sau lustruitoare. 
In urma cercetärii arheologice preventive si a analizärii materialului 
arheologic descoperit se pot trage următoarele concluzii: 
Materialul arheologic descoperit în nivelul IV, dar mai ales în nivelul 
V, databil în totalitatea lui în neolitic, indică în mod clar o puternică 
locuire în epocă. Este dificil de precizat dacă groapa Boian-Giuleşti 
cercetată aparţine sau nu unui bordei. Inventarul descoperit nu 
sugerează acest aspect ci mai degrabă un caracter menajer al acestui 
complex arheologic, eventual o depunere ulterioară, după ce nu a mai 
fost folosit în scopul initial.Locuirea neolitică Boian-Giuleşti de la 
Nanov „Vistireasa 2”, vine să completeze imaginea locuirilor din 
această epocă din zona mijlocie a bazinelor râurilor Vedea şi 
Teleorman, alături de descoperirile de la Alexandria (locaţia „Podul 
Nou”) şi Lăceni (locaţia „Cioroaica”). „Considerăm că întreaga zonă 
de la Vistireasa ar trebui protejată, prin interzicerea excavării 
gropilor de împrumut şi eventual prin demararea procedurilor de 
clasare pentru siturile arheologice identificate”, ne transmite 
arheologul Pavel Mireade la Muzeul Judeţean Teleorman din 
Alexandria.Localitatea Nanov din județul Teleorman este 
o comună formată numai din satul de reședință cu același nume. 


Surse: wikipedia.org; muzeulteleorman.ro; enciclopedia- 
dacica.ro; cimec.ro; academia.edu 

“Vistireasa 2”. Unelte de silex. 

Asezarea de la Nanov (jud. Teleorman), punct „Vistireasa 2” — Unelte de silex 


